**Дәріс**

**1. Кiрiспе. Кiтаптың адам өміріндегі және қоғамдағы қызметі**

Қазақ кітабының пайда болуына негізгі үш түрлі себеп ықпал етті. Ол – тілдің пайда болуы, шешендік өнердің пайда болуы, жазудың пайда болуы. Әдебиетте адам, әлем эстетикалық тұрғыдан суреттелсе, журналистикада болмысты бейнелеу саяси таным түрінде жүзеге асатынын айтуымыз керек. Кітапқа дейінгі құбылыстар терең ғасырлар қойнауында жатыр. Қазақтың ауызша тараған туындылары – осы құбылыстардың бастауы. Батырлар жырындағы қара сөзбен айтылатын сарындар, тарихи шындық оқиғалардың баяндалуы, қазақ ру-тайпаларының, жер-су аттарының кездесуі де публицистикағ тән нақтылықққа жатады.

Қазақ кітабы– белгілі бір уақыт пен кеңістікті қамтитын заман шежіресі, дәуір үні. өткен кезеңдерде қандай қоғамдық-саяси ахуал болғандығын, халық жағдайын, әлеуметтік өзгерістер мен шаруашылық бағыттарын сол уақыттан қалғн ауызекі мұралар арқылы және баспасөз бетінде жазылып, жарияланған публицистика арқылы бүгін біле аламыз. Ал бүгінгі болып жатқан қым-қуыт оқиғалар кітаптың алтын арқауы арқылы келер ұрпақ жадына жол тартады.

Қазақ тілінің қалыптасуындағы, ұлт тарихы мен мәдениетінің және экономикасының қалыптасуындағы кітаптың рөлі. Оның Халықтық шығармаларды, қазақ тілі мен әдебиетінің негізін салушылардың еңбектерін үгіттеу. Батырлар жырларының Қазақ кітабына ықпалы туралы айтамыз. Орыс мәдениетінің, екі ұлт арасындағы идеялар жақындығын үгіттеу. Бұл оқу қазақ демократиялық кітабының негізін салушылар Қазақстанда ұлттық кітап ісінің тууына себепші болғанын меңгертеді. Оған қоса қазақ кітабының қалыптасуы халықтың мәдени сұранысының өсіп, дамуымен де байланысты.

Баспа, кітап редакторының негізгі атқаратын қызметіне жататын жайттар: баспаның жылма-жылдық жоспарына тікелей қатысып, тақырып іздестіру, авторлар ұйымдастыру, бекітілген жоспарға сүйеніп, өзіне бөлінген тақырыптар төңірегінде авторлармен жұмыс жүргізу, олардың проспектілерін қарап, ұнату, жаздырту, соның барысында авторға көмек көрсету, кеңес-ақыл қосу. Автордан түскен қолжазбаны алғаш оқып, шешімді пікірін жазба түрде айтып беру, рецензия ұйымдастыру, рецензент табу, оған ақыл-кеңес беру, рецензиядан қайтқан жұмыстың кем-кетігін авторына қосымша жөндеттіріп, оны талапқа сай редакциялап, өндіріске жіберуді, сол жұмыстың жарық көруін басқару.